CELEX: C2005/106/79
Language: hu
Date: 2005-04-30 00:00:00
Title: T-89/05. sz. ügy: A GAEC SALAT által az Európai Közösségek Bizottsága ellen 2005. február 21-én benyújtott kereset

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/40
            
         A GAEC SALAT által az Európai Közösségek Bizottsága ellen 2005. február 21-én benyújtott kereset
   (T-89/05. sz. ügy)
   (2005/C 106/79)
   Az eljárás nyelve: francia
   A GAEC SALAT, székhely: Cussac (Franciaország), képviseli: François Delpeuch, ügyvéd, 2005. február 21-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               állapítsa meg, hogy a Bizottság jogellenesen utasította el a GAEC SALAT által 2004. október 15-én benyújtott és 2004. október 26-án a 0411325. számon nyilvántartásba vett panaszról történő határozathozatalt;
            
         
               2)
            
            
               vonja le az ebből fakadó jogi következményeket.
            
         Jogalapok és fontosabb érvek:
   A jelen ügyben a felperes panaszt nyújtott be a Bizottságnál a „SALERS” eredetmegjelölés meghatározásának a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletében szereplő 16 elnevezés meghatározásának módosításáról szóló, 2003. május 14-i 828/2003/EK bizottsági rendelettel történt módosítása tárgyában. Ezt az eredetmegjelölést már bejegyezték korábban az 1107/96/EK rendelet alapján.
   A felperes szerint a meghatározás módosítása sérti az általános jogelveket, és különösen az egyenlő elbánás és a hátrányos megkülönböztetés tilalmának elvét a Salers és a Laguiole sajt eredetmegjelölése tekintetében.